હજી ગયા સપ્તાહે જ વાલારિવને જર્મનીમાં એર રાઇફલ શૂટિંગમાં ગોલ્ડ મેડલ જીત્યો છે. આમ શૂટિંગમાં અને તેમાંય આ મોસમમાં પ્રેક્ટિસ કરીને આ રમતમાં આગળ વધી શકાય છે. અમદાવાદ અને ગુજરાતના શૂટર ભવિષ્યમાં ઓલિમ્પિક્સમાં મેડલ જીતી શકે તે માટે તેમને યોગ્ય અને અત્યાધુનિક તાલીમ મળી રહે તે હેતુથી જ વસંતભાઈ પટેલે શાયોના શૂટિંગ એકેડમીની સ્થાપના કરી છે. શહેરમાં અગાઉ રાઇફળ ક્લબમાં તો તાલીમ મળતી જ હતી પરંતુ શહેરનો વ્યાપ વધી ગયા બાદ પશ્ચિમ વિસ્તારના યુવાનો વંચિત રહી જતાં હતા તે બાબતને ધ્યાનમાં રાખીને આ એકેડમી રચાઈ છે. એક ગુજરાતી તરીકે ખટકે તેવી વાત એ છે કે તેમાં ગુજરાતની શૂટર્સનું યોગદાન આંગળીને વેઢે ગણી શકાય તેટલું જ છે. ગુજરાતીઓ વિશ્વમાં દરેક ક્ષેત્રમાં આગવું યોગદાન ધરાવે છે પરંતુ શૂટિંગમાં કાંઇક ખૂટતું હોય તેમ લાગે છે. શાયોના સિટી ખાતેની શાયોના સ્કૂલ ખાતે આ એકેડમી સ્થપાતા હવે આ ખોટ પૂરી થઈ છે.શાયોના શૂટિંગ એકેડમીના સ્થાપક વસંત પટેલે આ અંગે કહે છે કે શૂટિંગ એ માત્ર રમત નથી પરંતુ દરેક વ્યક્તિના સ્વબચાવ માટે પણ તે અત્યંત આવશ્યક છે. ઘાટલોડિયા વિસ્તારમાં આ એકેડમીની આધુનિક સાધનોથી સજ્જ રેન્જમાં યુવાનોને તાલીમબદ્ધ કરવામાં આવશે.